ચિત્કાર નાટક જ્યારે ખૂબ લોકપ્રિય થયું હતું ત્યારે એક એવી અફવા પણ ફેલાઈ હતી કે સુજાતા મહેતા પોતાના રોલમાં એટલા અંદર સુઘી ઘુસી જાય છે કે તેમને દરેક શો બાદ ટ્રીટમેન્ટ લેવી પડે છે. અમે સુજાતાબેનને આ અંગે પણ સવાલ કર્યો. સુજાતાબેને કહ્યું કે આવી અફવાઓ એમના ઘર સુધી પણ પહોંચી હતી અને કુટુંબીજનો તેનાથી ચિંતિત પણ હતા, પરંતુ તેઓ માત્ર હેડ મસાજ જેવી હળવી ટ્રીટમેન્ટ દરેક શો પછી લેતા અને શો ના બીજા દિવસે આખો દિવસ સંપૂર્ણપણે આરામ કરતા. શરૂઆતમાં યોગ અને ધ્યાન અંગે સિરિયસ ન રહેલા સુજાતા મહેતાએ બાદમાં આ બંને કળાઓનો સહારો પણ લીધો અને સદાય રિલેક્સ રહેવા લાગ્યા.